Hvaða kröfur eru um lýsingu á vinnuferlum í minni og miðlungs iðjuverum þar sem öll vinna er unninn af A-löggiltum verktökum ? Grunnregla er að lýsing á vinnuferlum miðist við viðkomandi starfsemi . Ef starfsemin er í grófum dráttum þannig að setning og viðhald virkja er ætíð unnin af rafverktökum með A-löggildingu eða af starfsmönnum rafveitu sem hefur viðurkennt öryggisstjórnunarkerfi og vinni sjálfir engin verk , má lýsa vinnuferlum með einföldum hætti . Nægjanlegt getur verið að taka fram að aðeins slíkir aðilar vinni verk , en einnig verður að tryggja að ábyrgðarmaður beri ábyrgð á og tryggi að unnið sé a.m.k. í samræmi við orðsendingu nr. 1 / 84 . Ábyrgðarmanni ber þannig að hafa eftirlit með því og tryggja að rofastjórar og spennuverðir séu skipaðir eftir því sem við á . Ef þörf er á aðgerðarstjórum skal ábyrgðarmaður tryggja að þeir séu til staðar . Ennfremur þarf ábyrgðarmaður að ganga úr skugga um hvort ekki þurfi að fela kunnáttumönnum ákveðin verk , þó einföld séu og lýsa vinnuferlum við eftir því sem við á .